kardosdrur/scandi-wiki huggingface dataset:
Telekonverter

En telekonverter er et  sekundær objektiv, som anvendes ved fotografering, ved at indsætte konverteren mellem kamera og objektiv.

Konverteren anvendes ofte sammen med et teleobjektiv, med det formål at forøge brændvidden med forstørrelse af motivet til følge.

Normalt fremstilles konvertere med brændviddeforlængelser på 1.4, 1.7, 2.0 og 3.0.

Fotografi
Liliane Bettencourt

Liliane Bettencourt (født 21. oktober 1922 i Paris, Frankrig, død 21. september 2017) var hovedaktionær i verdens største kosmetikproducent L'Oréal og den rigeste kvinde i verden. Forbes har estimeret, at hendes formue i 2008 var på 22,9 mia. amerikanske dollars. Hun var ved sin død verdens 17. rigeste person.

Bettencourt var som eneste barn af L'Oréals stifter Eugène Schueller enearving til virksomheden. Moderen døde i 1927, da Liliane Bettencourt var blot 5 år gammel, mens Eugène Schueller døde i 1957. Ved sin død ejede Bettencourt 30 procent af virksomheden, mens Nestlé ejer 28,9 procent. De resterende aktier handles på børsen. 

Privat blev hun i 1950 gift med politikeren André Bettencourt, som døde i november 2007. Parret fik en datter, Françoise Bettencourt Meyers, der i dag er bestyrelsesmedlem i L'Oréal.

Referencer 

Erhvervsfolk fra Frankrig
Personer fra Paris
Milliardærer
L'Oréal
Pieljekaise Nationalpark

Pieljekaise er en nationalpark i Sverige. Den ligger ca. 10 km syd for Jäkkvik i Arjeplogs kommun, Norrbottens län i Lappland. Parken er en stor birkeskov som minder om en urskov. I den sydlige del er der mange søer med en rig fiskebestand.

Vandrevejen Kungsleden går gennem parken, og der er et enkelt overnatningssted.

Eksterne henvisninger 
 Naturvårdsverket – Pieljekaise nationalpark 

Nationalparker i Sverige
Norrbottens län
Exposition Universal de Barcelona

Exposition Universal de Barcelona var en verdensudstilling, der blev afholdt fra 8. april til 10. december 1888 i Barcelona, Spanien. Udstillingsområdet dækkede 46,5 ha, og godt 2 millioner mennesker besøgte udstillingen. Der var udstillere fra 28 lande (eksklusiv kolonierne).

Ekstern Henvisning 
Exposition Universel de Barcelona 

Verdensudstillinger i Spanien
Begivenheder i 1888
Barcelona
Silenoz

Sven Atle Kopperud (født i oktober 1977), bedre kendt som Silenoz, er en norsk black metal-guitarist som var med til at danne symfonisk black metal-bandet Dimmu Borgir sammen med Shagrath og Tjodalv. Han har også spillet med i bandet Nocturnal Breed under dæknavnet Ed Damnator.

Dimmu Borgir
Black metal-musikere
Sangere fra Norge
Guitarister fra Norge
Bassister fra Norge
Sangskrivere fra Norge
Norsksprogede forfattere fra Norge
Per Carlén

Per Arne Owe Carlén (født 19. november 1960 i Karlstad, Sverige) er en svensk håndboldtræner og tidligere spiller, der fra 2013-14 var træner for den danske klub Bjerringbro-Silkeborg.

Carlén har tidligere været assistenttræner for r SG Flensburg-Handewitt.. I sæsonen 2007/2008 var Carlén hovedtræner for den skånske håndboldklub HK Malmö, som spiller i den svenske Elitserie.

Mellem 1982 og 1996 spillede han selv på det svenske landshold. Han er far til en anden håndboldspiller, Oscar Carlén.

Kilder

Eksterne henvisninger 

 

Håndboldspillere fra Sverige
Håndboldtrænere fra Sverige
Håndboldspillere fra HK Drott
Håndboldspillere fra Ystads IF HF
Olympiske håndboldspillere fra Sverige
Håndboldspillere ved sommer-OL 1984
Håndboldspillere ved sommer-OL 1988
Håndboldspillere ved sommer-OL 1992
Håndboldspillere ved sommer-OL 1996
Olympiske medaljevindere i håndbold
Olympiske sølvmedaljevindere fra Sverige
Deltagere for Sverige ved sommer-OL 1996
Medaljevindere ved sommer-OL 1992
Medaljevindere ved sommer-OL 1996
Personer fra Karlstad
El Sardinero

Estadio El Sardinero (eller bare El Sardinero) er et fodboldstadion i Santander i den spanske provins Kantabrien, der er hjemmebane for La Liga-klubben Racing Santander. Stadionet har plads til 22.271 tilskuere, og blev indviet i 1988.

Eksterne henvisninger 
 Stadionprofil 

Fodboldstadioner i Spanien
Santander
Etableret i 1988
St. Mary's Stadium

St. Mary's Stadium (eller bare St. Mary's) er et fodboldstadion i Southampton i England, der er hjemmebane for Premier League-klubben Southampton F.C. Stadionet har plads til 32.689 tilskuere, og alle pladser er siddepladser. Det blev indviet i år 2001, hvor det erstattede klubbens gamle hjemmebane, The Dell.

Eksterne henvisninger 

 Stadioninfo

Fodboldstadioner i England
Southampton F.C.
Etableret i 2001
Coventry Building Society Arena

Coventry Building Society Arena (tidligere Ricoh Arena) er et fodboldstadion i Coventry i England, der er hjemmebane for Championship-klubben Coventry City. Stadionet har plads til 32.500 tilskuere, og alle pladser er siddepladser. Det blev indviet i år 2005, hvor det erstattede klubbens gamle hjemmebane, Highfield Road. 

Stadionet blev anvendt til fodboldturneringen under Sommer-OL 2012 under navnet City of Coventry Stadium.

Eksterne henvisninger 

 Stadioninfo Arkiveret fra 4. juli 2008

Noter 

Fodboldstadioner i England
Coventry
Etableret i 2005
Idrætsanlæg anvendt under sommer-OL 2012
Ashton Gate Stadium

Ashton Gate Stadium (eller bare Ashton Gate) er et fodboldstadion i Bristol i England, der er hjemmebane for Championship-klubben Bristol City F.C. Stadionet har plads til 21.497 tilskuere, og alle pladser er siddepladser. Det blev indviet i år 1904.

Eksterne henvisninger 

 Stadionets hjemmeside

Fodboldstadioner i England
Bygninger, konstruktioner og anlæg i Bristol
Etableret i 1904
Lev Jasjin

Lev Ivanovitj Jasjin (, , født 22. november 1929, død 20. marts 1990) var en sovjetisk målmandslegende.

Historie 

Jasjin fik Den Gyldne Bold i 1963 som årets spiller i Europa. Han er fortsat den eneste målmand, som har modtaget denne pris. I dag regnes han af mange som den bedste målmand i fodboldens historie, sammen med englænderen Gordon Banks.

På grund af sine akrobatiske redninger og tilbøjelighed til at klæde sig i helsort habit under kampe, fik han kaldenavnet "den sorte edderkop". Han spillede hele sin karriere i Dynamo Moskva, hvor han spillede 326 kampe. Han spillede også fire verdensmesterskaber for Sovjetunionen. I 1958, 1962 og 1966 som førstemålmand, og i 1970 som tredjevalg og "rådgiver".

Lev Jasjin er motiv på en af de officielle FIFA plakater til VM fodbold 2018 i Rusland

Meritter 

Nationalt vandt Jasjin den sovjetiske serie fem gange i løbet af sin 20-årige karriere. Han fik også lige mange sølvmedaljer, samt én bronzemedalje. Tre gange var han med på at vinde den sovjetiske cup. Han blev også cupmester med Dynamo Moskva i ishockey i 1953, og opgav næsten fodbold til fordel for ishockey. Han tog imidlertid til sidst pladsen i Dynamo Moskva tilbage fra Aleksej "Tiger" Khomitj.

Med landsholdet kom højdepunktet i 1960, da han var med til at vinde det første EM. Han fik også sølv i det næste EM, i 1964. I VM var fjerdepladsen i 1966 holdets bedste præstation. Jasjin var også med til at vinde OL i 1956.

Eksterne henvisninger 

Fodboldspillere fra Rusland
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Fodboldspillere fra Dynamo Moskva
Flughafen Düsseldorf International

Flughafen Düsseldorf International (eng.: Düsseldorf International Airport) (IATA-lufthavnskode: DUS, ICAO-lufthavnskode: EDDL) er en international lufthavn beliggende ca. 9 km. nord for Düsseldorf i delstaten Nordrhein-Westfalen i Tyskland. Den fungerer som primær lufthavn for hele Rhin-Ruhr-området. Düsseldorf International er med sine 17,8 mio. passagerer (2007) landets tredjestørste lufthavn, kun overgået af Flughafen Frankfurt Main og Flughafen München Franz Josef Strauß. 

Flyselskabet LTU anvender lufthavnen som sin primære hub, og den er en vigtig hub for Lufthansa. Lufthansa har omkring 300 afgange om dagen til 53 destinationer, og har siden maj 2008 også haft langdistanceflyvninger fra lufthavnen. I alt flyver 70 selskaber fra Düsseldorf International til 186 destinationer overalt i verden. 

Lufthavnen har to landingsbaner. Der er planer om at udvide den på 3.000 m til 3.600 m, men byen Ratingen, der ligger tæt på landingsbanen, har blokeret for planerne. Lufthavnens terminal kan håndtere op til 22 mio. passagerer årligt. Lufthavnen drives af Flughafen Düsseldorf GmbH, der ejes 50% af byen Düsseldorf og 50% af Airport Partners GmbH, der igen ejes af en række andre selskaber.

Historie 
Lufthavnen blev indviet 19. april 1927 og blev udvidet første gang i 1950, hvor den primære landingsbane blev forlænget til 2.475 meter. I 1973 blev en ny hovedbygning samt Terminal B indviet, og i 1975 blev transportforholdene forbedret væsentligt, da jernbanen med forbindelse til Düsseldorf Hauptbahnhof åbnede. Den trejde terminal, Terminal C, kom til i 1986.

Eksterne henvisninger 
 Flughafen Düsseldorf Internationals hjemmeside 

Lufthavne i Tyskland
Flughafen Dysseldorf International
Luftfart i Nordrhein-Westfalen
Virksomheder i Düsseldorf
Home Park

Home Park er et fodboldstadion i Plymouth i England, der er hjemmebane for League One-klubben Plymouth Argyle F.C. Stadionet har plads til 19.500 tilskuere, og alle pladser er siddepladser. Det blev indviet i år 1893, men har flere gange, senest i 2001 gennemgået renoveringer.

Eksterne henvisninger 

 Stadioninfo

Fodboldstadioner i England
Plymouth
Etableret i 1893
TBV Lemgo

TBV Lemgo  er en håndboldklub, der kommer fra Lemgo i Tyskland. Klubben spiller for tiden i Bundesligaen. Fra 1911 til 1942 var klubbens navn Ballsportverein Lemgo 1911.

Meritter
Tysk mester: 2
1997, 2003

Tysk pokalmester: 3
1995, 1997, 2002

Vinder af Cup Winners' Cup: 1
1996

Vinder af EHF Cup'en: 1
2006

Holdet i sæsonen 2008/09

Eksterne henvisninger 

 Klubbens hjemmeside

Håndboldklubber fra Tyskland
Etableret i 1911
Lemgo
Songs of Faith and Devotion

Songs of Faith and Devotion er et studiealbum fra gruppen Depeche Mode. Pladen blev opfulgt af "devotional-turen". Forsangeren Dave Gahan havde under indspilningerne til dette album og under turnéen store problemer med sit heroin-misbrug.

Albummet kastede 4 singler af sig: I Feel You, Walking In My Shoes, In Your Room og Condemnation.

Depeche Mode-album
Album fra 1993
Espedal

Espedal er en bosættelse i Fjaler i Norge. Den ejes og bebos af Espedal-familien. Stedet er bedst kendt som fødested for Gorgoroth-vokalisten Kristian Eivind "Gaahl" Espedal.

Vestlands geografi
Folmer Axelsen Rosenkrantz

Folmer Axelsen Rosenkrantz (29. marts 1523 – april 1586) til Stensballegaard, var en dansk adelsmand, godsejer og lensmand. Han var søn af Axel Nielsen Rosenkrantz og Berete Knob.

Allerede i sin faders sidste leveår styrede han selvstændig dennes herregårde Landting og Rydhave. Efter faderens død i 1551 gik disse gårde til Folmers brødre Erik og Niels, mens han selv fik Stensballegaard ved Horsens som sin arv. 17. juli 1552 holdt han bryllup på denne gård med sin halvkusine Margrethe Knudsdatter Gyldenstierne, datter af den bekendte rigsråd Knud Pedersen Gyldenstierne til Tim. Fra 1564-72 var Folmer Rosenkrantz forlenet med Aarhusgaard tillige med Dronningborg Slot i Randers og Åkær Len. Desuden var han stiftslensmand i Århus Stift.

Allerede 1563 var han under Den Nordiske Syvårskrig blevet udnævnt til proviantmester for Århus Stift og udviste under krigen stor iver for at sørge for proviant og lignende fornødenheder til krigens førelse. Han lånte i denne tid også kong Frederik 2. store pengesummer. Både han og hans hustru hørte til den adelskreds, som den livsglade konge satte stor pris på. Det var netop i disse år, at kongen samlede store godser i Skanderborg- og Horsensegnen. Både i de glade jagtfester på Skanderborg Slot og på det nyopførte Emborg (Øm Kloster) og i andre hoffester var parret hyppige gæster. Fru Margrethe havde tillige det hverv at bistå dronning Sophie under hendes barnefødsler, således også ved Christian 4.'s fødsel. Folmer Rosenkrantz var desuden en nær ven af Anders Sørensen Vedel. Denne omtaler selv "de mange Velgjerninger", som Folmer Rosenkrantz havde bevist ham.

Fru Margrethe Gyldenstjerne døde 11. juli 1581 og blev begravet i Vær Kirke ved Stensballegaard, hvor Folmer Rosenkrantz lod opsætte et kostbart, endnu bevaret epitafium med billeder både af ham og af hende. Selv døde han 1586 (begravet 24. april). Opførelsen af Stensballegaard fuldendte han 1582.

Folmer Axelsen
Danskere i 1500-tallet
Lensmænd fra Danmark
Godsejere fra Danmark
Personer i Dansk Biografisk Leksikon
Werner (tegneserie)

Werner er en nordtysk tegneserie af Rötger Feldmann alias Brösel. Serien blev i løbet af kort tid en meget populær tegneserie i hele Tyskland.

Serien omhandler den unge rocker Werner og hans venner fra nordtysk rockermiljø. Handlingen foregår for størstedelen på halvøen Angel og i byerne Kiel og Flensborg. Kendetegnende er figuernes ordspil med den nordtyske dialekt og med Flensborg-dialekten Petuh. I serien indgår en stor del slapstick og absurditet.

Indtil 2004 er der udkommet 12 forskellige bind og indtil 2011 fem tegnefilm.

Forfatterne er inspireret af kinesisk maleri og Hayao Miyazakis film

Eksterne henvisninger
 Werners officielle hjemmeside (på tysk)

Tegneserier fra Tyskland
Haparanda Skærgård Nationalpark

Haparanda skärgård er en nationalpark i Sverige belliggende i  skærgården syd for Haparanda og Kalix kommuner i Norrbottens län i Sverige.

Haparanda skærgård har et areal på 6.000 hektar og blev oprettet som nationalpark år 1995.

Nogle af seværdighederne er de vidstrakte sandstrande med klitter samt en interessant flora og et rigt fugleliv. 

I nærheden, 15 km mod øst ligger Botniske Bugt Nationalpark, på den anden side af grænsen i Finland

Eksterne henvisninger 
 Naturvårdverket – Haparanda skärgård

Nationalparker i Sverige
The Wong Boys (album)

The Wong Boys er navnet på debutalbummet fra The Wong Boys. Albummet udkom i oktober 2008. De mest kendte sange på pladen er "Git Ur Fuk On" og "Gold Teeth".

Spor 
 "Wolfheart"
 "Git Ur Fuk On"
 "Wurld Peace"
 "The Stick Up Kid"
 "Peasant Stare"
 "Original Trademark"
 "Alien Disquise"
 "Gold Teeth"
 "Beam Me Up Jesus"
 "Hole Ye Horizes"
 "T.F.D"

Album fra 2008
The Wong Boys-album
Rockalbum fra Danmark
Lars Husum

Lars Husum (født 21. juni 1974 i Tarm) er en dansk forfatter.

Lars Husum fik sit gennembrud i 2008 med sin debutroman Mit venskab med Jesus Kristus, en mørk komedie om skyld, soning, vold, tro og popmusik. Romanen blev exceptionelt for en debutroman solgt til en lang række lande, flere endda før den danske udgivelse. Den er bl.a. solgt til Kina, Frankrig, Italien, England og Brasilien. Ud over den store interesse fra udlandet købte Nimbus filmrettighederne til romanen. Herhjemme blev den modtaget med følgende ord: ”En smuk beretning fortalt med humor og solidarisk varme” – Politiken, ”En overrumplende debut, der parrer beskidt realisme med fantastiske elementer" – Ekstra Bladet, og den blev udråbt som årets roman i 2008 i Deadline på DR2. 

I oktober 2010 kom han med romanen Jeg er en hær. En samtidsroman om de mennesker, hvor krig er et arbejde og et livsvilkår. Romanen er blevet modtaget med følgende ord: "Lars Husum er med blot to romaner blevet en forfatter, der sætter niveau ...Den bliver siddende i nerverne og mellemgulvet, og afgrunden bliver ved med at kigge tilbage." ***** Jyllands-Posten og "Lars Husums anden roman skildrer indgående og gribende en professionel soldats langsomme sammenbrud .... Jakobs langsomme sammenbrud, med mareridt, virkelighedsforstyrrelser, skyldfølelser og alskens andre stresssymptomer, er skildret med uhyggelig livagtighed", '**** ''Politiken. 

Lars Husum er født i 1974 i Tarm i Vestjylland, men bor nu i København.

Referencer

Eksterne henvisninger 
 

Romanforfattere fra Danmark
Dansksprogede forfattere fra Danmark
Personer i Kraks Blå Bog
Glenn Branca

Glenn Branca (født 6. oktober 1948, Harrisburg, Pennsylvania, død den 13. maj 2018) var amerikansk komponist og musiker.

Med sine enkle, men masive arrangementer for mange el-guitarer og med sin udforskning af guitaren som instrument var han en betydelig fornyer af amerikansk guitarkompositionsmusik i anden halvdel af 1900-tallet og en afgørende inspiration for støjrock og post-rock i 1980'erne og 1990'erne.

Diskografi 
 Lesson No.1 For Electric Guitar (99 Records, 1980)
 The Ascension (99 Records, 1981)
 Indeterminate Activity of Resultant Masses, (Atavistic, 1981/2007)
 Bad Smells from Who Are You Staring At? med John Giorno (GPS, 1982)
 Chicago 82 – A Dip In The Lake (Crepuscule, 1983)
 Symphony No.3 (Gloria) (Atavistic, 1983)
 Symphony No.1 (Tonal Plexus) (ROIR, 1983)
 The Belly of an Architect (Crepuscule, 1987)
 Symphony No.6 (Devil Choirs At The Gates Of Heaven) (Atavistic, 1989)
 Symphony No.2 (The Peak of the Sacred) (Atavistic, 1992)
 The World Upside Down (Crepuscule, 1992)
 The Mysteries (Symphonies Nos.8 & 10) (Atavistic, 1994)
 Les Honneurs Du Pied from Century XXI USA 2-Electric/Acoustic (various) (New Tone, 1994)
 Symphony No.9 (l'eve future) (Point, 1995)
 Faspeedelaybop from Just Another Asshole (various) (Atavistic, 1995)
 Songs '77-'79 (Atavistic, 1996)
 Symphony No.5 (Describing Planes Of An Expanding Hypersphere) (Atavistic, 1999)
 Empty Blue (In Between, 2000)
 Movement Within from Renegade Heaven by Bang On A Can (Cantaloupe, 2000)
 The Mothman Prophecies [Soundtrack] (contributed 1-minute "Collage")(Lakeshore Records, 2002)

Se også 
 No Wave
 Rhys Chatham
 Sonic Youth

Litteratur 
 Marc Masters, (2007) "No Wave", Black Dog Publishing, London
 Paul Hegarty, Noise/Music: A History (2007) Continuum International Publishing Group
 RoseLee Goldberg, Performance: Live Art Since 1960 (1998) Harry N. Abrams, NY NY

Kilder/henvisninger 
 GlennBranca.com 
 

Komponister fra USA
Personer fra Harrisburg
Sankt Petersborgs Statsuniversitet

Sankt Petersborgs Statsuniversitet (russisk: Санкт-Петербургский государственный университет) er et statsejet universitet beliggende i Sankt Petersborg i Rusland. Det er et af landets ældste og mest prestigefyldte universiteter og består af 19 fakulteter, 13 institutteter samt Canada College, et militært fakultet og Chair of Physical Culture and Sports. På bachelorniveau har universitetet omkring 32.000 studerende, mens antallet af ansatte er omkring 4.500. Universitetet har to campusser.

Det er omstridt hvilket år, universitetet blev grundlagt. Skt. Petersborgs Statsuniversitet har eksisteret siden 1819, men universitetet selv hævder at være en efterfølger til det videnskabsakademi, som Peter den Store grundlagde i byen i 1724. 

Universitetet har haft otte Nobelprisvindere.

Eksterne henvisninger 

 Statsuniversitetets hjemmeside 

Statsuniversitet
Universiteter i Rusland
Lars Okholm

Lars Jørgen Okholm (født 29. november 1917 på Frederiksberg, død 15. februar 2009) var en dansk civilingeniør og dr. techn. og kendt som ernæringsekspert og forfatter. 

I perioden 1967 – 1984 var Okholm leder af FDB's centrallaboratorium, og i den forbindelse begyndte han at skrive bøger om ernæring. Blandt hans bøger var Okholms ABC og Strategi for et bedre liv.

Bibliografi 
 Strategi for et bedre liv – Om risikofaktorerne bag velfærdssygdomme, kommentarer og gode råd i forbindelse med et bedre liv.
 Okholms ABC  (1972) – Ernæring og forurening.
 Okholms nye ABC (1976) – Hvordan man spiser rigtigt og undgår gift i maden.
 Gigt & kost (1987)
 Okholms Leksikon – Opslagsbog om vitaminer, mineraler og tilsætningsstoffer med oplysninger om anbefalet daglig tilførsel, mangelsymptomer, behandlingsmuligheder, forebyggelsesdosis m.m..
 Fedt nok! – Om stofskiftet, brændstoffer, vitaminer og mineraler, tilsætningsstoffer, kostplaner samt varedeklarationer.
 Ny strategi for et bedre liv (1993) Om risikofaktorerne bag velfærdssygdomme som f.eks. åreforkalkning, hjerneblødning, kræft, sukkersyge, overvægt og dårligt immunforsvar og om principper for forebyggelse og behandling.
 Okholm 2000 (2000) – Hvorfor er middellevetiden i Danmark lavere end i de lande vi sammenligner os med ?
 Okholms Kongeblå (2004) – Skudsmål over Danmarkshistoriens kloge, mindre kloge og rablende regenter fra Gorm Den Gamle til Margrethe den 2., med huskeregler til de vigtigste årstal og begivenheder.

Okholm slogan 
 Jeg har det godt i dag, det havde jeg også i går, og det har jeg også tænkt mig at have i morgen.

Eksterne henvisninger 
 
 Helse Nyt – Et bedre liv 

Ingeniører fra Danmark
Faglitterære forfattere fra Danmark
Dansksprogede forfattere fra Danmark
Jytte Dreyer

Jytte Dreyer (født 9. oktober 1927 i Horsens, død 12. oktober 2019 i Ebeltoft var en dansk tv-vært.

Dreyer var uddannet på møbelarkitekt Finn Juhls skole for boligindretning. Hun var i en periode producer ved kassettefirmaet Telscan i Hedensted, men kom til DR i 1966, hvor hun producerede en række udsendelser, bl.a. Otium og Musik i arbejdstøjet, hvor hun samarbejdede med bl.a. Børge Wagner. Hun lavede også portræt- og familieprogrammer og var vært på flere programmer på DR's radiokanaler. Dreyer gik på pension i 1997 og var siden en populær foredragsholder.

Som 16-årig blev Jytte Dreyer dansk mester i roning.

Referencer

Eksterne henvisninger 
 
 

Studieværter fra Danmark
Roere fra Danmark
Personer fra Horsens
Staldkirken

Staldkirken er navnet på den danske kirke i Vesterland på Sild. Den er indrettet i en stråtækt frisergård fra 1780, som blev købt i 1952. Mens hovedgården fungerer som præstegården, blev stalden ombygget til kirkerummet. 

Staldkirken fungerer som sognekirke for den danske menighed på den nordfrisiske ø Sild, som hører under Dansk Kirke i Sydslesvig. Kirkerummet er enkelt og lyst med hvide trævægge. Kirkens orgel er bygget af Bruhn & Søn Orgelbyggeri fra Rødekro. Det blev indviet i april 1993. Klokkestablen foran gården blev indviet i 1996. I år 2000 blev kirkesalen genemgribende renoveret. Siden da kaldes bygningen for Staldkirken. I juni 2009 kom et kirkeskib til. 

Menigheden blev dannet den 14. marts 1948. De føste år holdtes gudstjenesterne på de daværende danske skoler i Hørnum, Kejtum, Vesterland og List. Siden den 21. marts 1976 holdes øens danske gudstjenester overvejende i den stråtækte frisergårds staldlænge i Vesterland. Større gdustjenester holdes i Sankt Nils Kirke.

Eksterne links 
 Den danske menighed på Sild

Danske kirker i Sydslesvig
Sild (ø)
Jörgen Petersen

Jörgen Petersen (rigtige navn Jørgen Petersen, også kaldet Lill-Jørgen Petersen (født 2. december 1931 Randers, Danmark, død 13. februar 2009 Helsingfors) var en danskfødt trompetist, komponist, producer og orkesterleder og bosat siden 1957 i Finland. Han var nok langt mere kendt i Finland end i Danmark. Jørgen Petersen arbejdede i årene 1958–1983 hos PSO som pladeproducent, arrangør og indspilningschef. Han var desuden længe aktiv i den finske Rundradions danseorkester, Ronnie Kranck’s Band og Umo. Tilnavnet Lill-Jørgen fik han allerede som ung som følge sin beskedne størrelse og alder (Jørgen Petersen indledte karrieren som professionel musiker i en alder af 14 år). Det blev sidenhen hans kunstnernavn.
I 1961 udgav han pladen The Boulevard Of Broken Dreams (finsk titel "Särkyneen toiveen katu"), som blev et hit sågar i USA. I Finland arrangerede han i 1964 Katri Helenas gennembrud med titlen "Puhelinlangat laulaa". Den kommercielt mest succesrige plade udgav Jørgen Petersen i 1980’erne, hvor hans album Kultainen trumpetti I (1981) og Kultainen trumpetti II (1982) begge opnåede et salg, der afstedkom en guldplade .

I 1988 tildeltes Jørgen Petersen Den Finske Stats kunstnerpension. Han havde netop året forinden måtte ophøre helt med at spille trompet som følge af uventet sygdom.

Orkestre 
 Al Stefano, trompetist 1954–1957
 Ronnie Kranck’s Band, trompetist 1959–1967
 Rundradions Danseorkester, trompetist 1958–1975
 Vostok All Stars, trompetist 1962–1964
 Junior Jazz Band, leder, trompetist 1963–1964
 The Modangos, leder 1964
 The Finnjenkas, leder, trompetist 1964–1965
 UMO Jazz Orchestra, trompetist, komponist 1982–1987

Eksterne henvisninger 
 Interview med Jørgen Petersen, Selvis 2/2000 
 Jörgen Petersen på Pomus.net

Litteratur 
 Jussi-Pekka Aukia: Kultainen trumpetti – Jörgen Petersenin tarina (Otava, 2006)

Kilder 

Komponister fra Finland
Musikproducere fra Danmark
Trompetister fra Danmark
Orkesterledere